17/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 158/2007

Resolución do 25 de agosto de 2010, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello do Pino (expediente IN407A 158/2007). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo social: Avda. de Arteixo, 171 - A Coruña. Denominación: Modificado L. M. T., C. T., R. B. T. Suso. Situación: O Pino. Características técnicas: Liña eléctrica de media tensión aérea desnuda a 15 kV, con condutor tipo LA-56/54,6 mm 2, de 669 m de lonxitude, coa orixe no apoio existente da liña de media tensión POR-706 (Expte: 50.332) e final no centro de transformación intemperie (CTI) Suso (proxectado). CTI Suso, cunha potencia de 50 kVA e unha relación de transformación de 15/0,4-0,23 kV. Rede de baixa tensión, coa orixe no CTI Suso (proxectado), mediante condutores tipo RZ e apoios de formigón, dunha lonxitude total de 1.110 m. Concello do Pino. Resultan os seguintes feitos: Primeiro. –A petición someteuse a información pública por acordo do 22 de agosto de 2007, da Delegación Provincial, publicada no DOG do 2 de novembro de 2007, no BOP da Coruña do 2 de outubro de 2007 e no Diario El Correo Gallego de 26 de setembro de 2007, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Con data 6 de febreiro de 2008, Unión Fenosa Distribución presenta anexo 1 a proxecto no que se reflicte o cambio de ubicación do centro de transformación por acordo cos propietarios, modificando a lonxitude da liña de media tensión e a rede de baixa tensión proxectadas. Con data 21 de maio de 2008, presenta anexo 2, no que se reflicte o paso a subterráneo da rede de baixa tensión do C. T. Casal no entorno da Igrexa e casa rectoral de San Breixo de Ferreiros, atendendo a recomendación realizada pola Consellería de Cultura e Deporte en condicionado emitido con data 19 de xuño de 2007. Finalmente Unión Fenosa Distribución presenta modificado a proxecto con data 3 de febreiro de 2010, no que se reflicte as modificacións xa incluidas no Anexo 1 e descarta definitivamente o tramo da L. M. T. ao C. T. Casal. Segundo. –Dentro do prazo establecido foron presentadas alegacións por: Don Miguel Francisco Viguri Yarwood, propietario dos predios n.° 1 (tramo do C. T. Casal) e n.° 4, manifesta non estar de acordo coa declaración de utilidade pública, porque prexudica de maneira notable a súa actividade agrícola. Ao ser os seus predios de pequenas dimensións dificulta a súa maniobrabilidade da maquinaria. Xunta informe técnico do Concello do Pino sobre a clasificación do solo “rústico de protección agropecuaria”. Que o normal sería que se realizara polo trazado actual, bordeando os predios 318 e 340 do polígono 501, causando así menor impacto. Don Antonio Lamas Quintela, notificado pola finca n.° 2, manifesta que o citado predio corresponde en propiedade a Dona Ermitas Quintela Castro. Don Nicolas German Boudra Ostua, propietario do predio n.° 6, solicita información máis clara e precisa que a enviada, indemnización que Ile correspondería e que se leve a liña polo extremo inferior do predio. Don Aythami Jose Belarmino Pelissier, propietario do predio n.° 11, manifesta a súa oposición e solicita que se replantee o trazado, suxerindo que se pase paralela á estrada, pola parte superior do predio ou polo extremo inferior da mesma, indicando que significaría unha mínima variación do proxecto e un menor prexuízo para a súa propiedade. Que o seu predio está clasificado como solo rústico de especial protección, que a traza a divide e que a limita para edificar, pois a seu desexo é establecer na zona a súa residencia definitiva. Destas alegacións se Ile deu traslado á empresa solicitante, manifestando Unión Fenosa Distribución, S. A. o seguinte: Predios n.° 1 (tramo do C. T. Casal) e n.° 4, manifesta que as citadas parcelas son en realidade o mesma predio, identificada có n.° 1 no tramo da L. M. T. A. a C. T. Casal (o modificado presentado o 3/02/2010 descarta este tramo) e a identificada como n.° 4 da L. M. T. a C. T. Suso. Que a calificación urbanística deste predio non impide a construción dunha instalación eléctrica e se pode seguir realizando as labores agrícolas que se veñen desenrolando. Que os prexuízos que cause o establecemento da servidume serán valorados no seu momento polo Xurado de Expropiación de Galicia. En canto á variación do trazado, a liña debe gardar unha separación regulamentaria ás vías públicas, polo tanto veríanse afectados propietarios particulares. Que o proxecto realizouse conforme o Decreto 3151/68 de 28 de novembro R. T. L. E. A. T. e en especial atendendo ao seu art. n.° 4. Que non existen limitacións nin prohibicións que impidan o establecemento da servidume de paso. Predio n.° 2, solicita que se corrixa a titularidade en base á alegación e se proceda a notificar o trámite de información publica á Daiana Soledad Caravaca Metaute. Predio n.° 6, xunta a carta enviada á titular do predio coas aclaracións solicitadas. Predio n.° 11, que a calificación da parcela como rústica de especial protección impide calquera aproveitamento urbanístico da mesma. Menciona o art.58 Lei 54/1997 de 27 de novembro, sobre os dereitos do dono do predio servinte. Que non existen limitacións nin prohibicións que impidan a constitución da servidume. En canto á variación do trazado, indican que a liña debe gardar unha separación regulamentaria ás vías, polo que sempre se verían afectados predios particulares. Que o proxecto realizouse conforme o Decreto 3151/68 de 28 de novembro R. T. L. E. A. T. e en especial atendendo ao seu art. n.° 4. Que os prexuízos que se e ocasionen serán valorados polo Xurado de Expropiación de Galicia. Que esta sociedade solicitou a Declaración de Utilidade Pública cos predios que non foi posible chegar a un acordo conforme á Lei 54/1997 de 27 de novembro e o R. D. 1955/2000 de 1 de decembro. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión cumpre có indicado no art.57 da Lei 54/97, do sector eléctrico, e o artigo 161 do R. D. 1955/2000, de 1 de decembro, de transporte, distribución, comercialización, subministro e procedemento de autorización de instalacións de enerxía eléctrica, polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 25 de agosto de 2010 A Xefa Territorial Por ausencia O xefe do Servizo de Administración Industrial Artigo 39.3 Decreto 324/2009 (DOG nº 117, do 17/06/09) Erik David Zainea Gurei